JKW-KABUM-08-NYA-013-003-wylie
gshin rje gshed dmar po lhan cig skyes pa'i byin rlabs kyi cho ga ye shes 'char ba/ @#/_/gshin rje gshed dmar po lhan cig skyes pa'i byin rlabs kyi cho ga ye shes 'char ba zhes bya ba bzhugs so/__/oM swa sti sid+d+haM/__shin tu spros med lhan skyes kyi/__/ye shes mchog gi rnam rol ni/__/bla ma gshin rje mthar byed la/__/btud nas de yi byin rlabs bri/__/'di la gsum/__sbyor ba/__dngos gzhi/__rjes so/__/dang po ni/__gnas dben par stegs bu'i dbus su maN+Dal tshom bu gcig pa dang /__mchod gtor bsham/__slob dpon gyi mdun tu bum pa bcud ldan/__rdo rje dril bu/__nang mchod sogs dang /__gzhan yang ral gri/__gri thod/__rdo rje'i dbyug pa sogs nyer mkho thams cad 'du bya/__mchod pa byin rlabs dang skyabs sems spyi ltar sngon du 'gro bas/__swa b+hA bas rang dang tshom bu gnyis ka mi dmigs te stong par sbyang /__stong pa'i ngang las bdag mdun lhan cig tu lhar bskyed pa nas/__bzlas pa'i bar chos kyi rgyal po 'phags pa rin po ches mdzad pa'i mngon rtogs ltar nyams su blang /__gtor ma bsang sbyang byin gyis brlab/__rang gi snying ga'i hU~M las sogs nas/__'jig rten pa mkha' 'gro'i tshogs dang bcas pa oM badz+ra sa mA dzaHsa gtor mgron spyan drangs la sgrub thabs ltar gtor ma 'bul/__oM rak+ta ya mA ri sa pa ri wA ra ar+g+haM sogs kyis phyi mchod dang /__oM AHhU~M gis nang mchod 'bul/__sangs rgyas kun gyi rang bzhin khyod/__/sangs rgyas thams cad gcig bsdus pa/__/sangs rgyas kun rab mchog gi mchog__/dkyil 'khor gtso la phyag 'tshal lo/__/gshin rje gshed po 'khor bcas rnams/__/mchod sbyin gtor ma sogs dang /__/bdag gi sogs nas/__'grub par mdzad du gsol/__/zhes gsol ba gdab/__bum pa la dmigs te hrIHSh+tIHci nus bzlas pas byin gyis brlab/__gnyis pa ni/__dbang gis smin pa'i slob ma rnams khrus byas gral du 'khod par sems bskyed gsal gdab la/__de la rnal 'byor bla med zhe sdang thabs rgyud dpal gshin rje gshed kyi skor la dmar nag 'jigs gsum du grags pa'i ya gyal rnal 'byor dbang phyug chen po biR+Wa pa'i man ngag__/mkhas pa dang grub pa'i skyes bu bar ma chad pa las rim par 'ongs pa'i bcom ldan 'das gshin rje gshed dmar po lhan cig skyes pa'i byin rlabs kyi rim pa zab mo sgrub pa la/__slob dpon gyi bya ba rnams grub nas/__khyed rang rnams kyi ngo skal du gyur pa thog mar maN+Dal phul/__gsol ba 'debs pa 'di'i rjes zlos lan gsum mdzod/__kun mkhyen ye shes sogs/__rgyud dag par bya ba'i slad du/__mdun gyi nam mkhar bla ma dang gnyis su med pa'i bcom ldan 'das gshin rje gshed la skyabs yul thams cad kyis bskor ba mngon sum du bzhugs ba'i spyan sngar sdig pa bshags pa la sogs pa yan lag bdun pa bgyid snyam pas 'di'i rjes zlos lan gsum mdzod/__dkon mchog gsum la sogs/__slar yang rigs lnga spyi dang bye brag gis bsdus pa'i dam tshig dang sdom pa rnams 'dzin snyam pas 'di'i rjes zlos lan gsum mdzod/__sangs rgyas byang chub sems dpa' kun sogs/__de nas byin rlabs kyi gzhi dgod pa'i slad du/__slob dpon la gus 'dud mdzad pas/__slob dpon gyi thugs ka nas 'od zer 'phros/__khyed rang rnams kyi sku lus la phog pas sdig sgrib bag chags dang bcas pa sbyangs te lus 'od kyi gong bur gyur pa slob dpon gshin rje gshed dmar po gsal ba'i zhal du zhugs/__sku'i dbyibs brgyud/__yum rdo rje ro langs ma'i mkha' gsang du lhungs pa las skad cig gis pad+ma dang nyi ma'i sogs nas/__ye shes kyi me 'bar ba'i dbus na bzhugs pa'i sku can re rer lam ste gyur pa la/__yab yum snyoms par zhugs pa'i bde ba'i sgras sangs rgyas thams cad spyan drangs te dbang bskur/__slar yang mkha' gsang nas phyir spros te rang rang gi gdan gyi steng du 'khod pa'i mos pa dang bcas slob dpon la gus 'dud mdzad pas/__slob dpon gyi thugs ka nas 'od zer 'phros/__phyogs bcu'i sangs rgyas dang byang chub sems dpa' thams cad gshin rje gshed dmar po'i rnam par spyan drangs/__khyed rang rnams la sib sib thim pas rgyud byin gyis brlabs pa'i mos pa mdzod/__hrIHSh+tIH'i mthar/__A be sha ya aHAH__zhes btags pas ye shes dbab/__dzaHhU~M ba~M hoHsa dbyer med du bstim/__slar yang slob dpon gyi thugs ka nas 'od zer 'phros pas dbang gi lha nam mkha' gang bar oM badz+ra sa mA dzaH__bum pa'i dbang bskur ba'i slad du gsol ba 'debs pa 'di'i rjes zlos mdzod/__bcom ldan de bzhin gshegs pa kun/__/bcom ldan bdag nyid chen po rnams/__/thugs rje'i rang bzhin can rnams kyis/__/khyed kyis bdag la dbang bskur stsol/__/zhes gsol ba btab pas slob dpon dang dbang gi lha lhan cig pas bum pa ye shes kyi bdud rtsis gang ba re thogs te dbang bskur ba'i mos pa mdzod/__sangs rgyas rnams ni sogs nas/__a b+hi Shiny+tsu hU~M/__zhes gsung zhing bum pa'i chus spyi bo nas dbang bskur/__sku gang /__dri ma dag__/chu lhag ma yar lud pa las rdo rje sems pa re res dbur brgyan/__dzaHhU~M ba~M hoH__dbang gi lha rnams kyang khyed rang rnams la thim pa'i mos pa mdzod/__des bum pa'i dbang bskur ba byin rlabs kyi tshul gyis thob pa'o/__/gsang ba'i dbang gi slad du/__nang mchod gtor ma ltar byin gyis brlab/__bdud rtsi'i steng gi nam mkhar skad cig gi dpal gshin rje gshed dmar po yab yum gsal bar byang chub kyi sems su zhu/__thod pa'i bdud rtsi dang ro gcig pa lce thog tu bzhag pa'i mos pa mdzod/__ces brda sprad la/__hrIHSh+tIHdang 'bru gsum bzla bzhin par slob ma la sbyin/__des gsang ba'i dbang thob pa'o/__/shes rab ye shes kyi dbang gi slad du khyed rang rnams kyi lus lha sku gsal dwang 'ja' tshon lta bur snang ba dang /__sems rgyud bdud rtsi'i ro myong bas brjod bral du shar ba la blo bzhag ste cung zad re mnyam par 'jog mdzod/__des shes rab ye shes kyi dbang thob pa'o/__/dbang bzhi pa'i slad du/__grub chen biR+Wa pas/__'di nyid gsal zhing stong pa ste/__/rig pa'i de nyid ma 'gags pa/__/rang rig ye shes skad cig ma/__/'di ni thog ma dbus mtha' med/__/ces gsungs te/__de'i don nyams su len pa la lus gnad rnam snang gi chos bdun dang ldan par byas/__ngag rlung rgyu ba sor bzhag__/sems dang nam mkha' ro gcig tu bsres te gsal stong rnam par mi rtog pa'i ngang du mnyam par 'jog mdzod/__de ltar bzhag pas skye 'gag gnas gsum dang bral ba'i gnyug ma'i ye shes bsam brjod las 'das par nyams su myong ba ni shin tu spros pa med pa'i de kho na nyid de/__dbang bzhi pa'i ngo bo'o/__/mtha' rten sngags kyi rjes gnang sbyin pa la rjes su bzlas pa'i lung gi slad du/__slob dpon gyi thugs ka'i sngags phreng las sngags phreng gnyis pa byung /__zhal nas thon/__khyed rang rnams kyi zhal du zhugs/__thugs ka'i sa bon gyi mthar 'khod pa'i mos pa dang bcas te sngags 'di'i rjes zlos lan gsum mdzod/__oM hrIHSh+tIHsogs/__dam bca' ba'i lung gi slad du/__dus da nas bzung ste/__ji srid byang chub snying po la mchis kyi bar du/__bcom ldan 'das gshin rje gshed dmar po yi dam gyi lhar bzung bar bgyi'o snyam pas 'di'i rjes zlos lan gsum mdzod/__slob dpon dgongs su gsol/__bdag ming 'di zhes bgyi bas/__dus 'di nas bzung ste/__ji srid byang chub snying po la mchis kyi bar du bcom ldan 'das gshin rje gshed dmar po yi dam gyi lhar bzung bar bgyi'o/__/byin gyis rlabs pa'i lung gi slad du/__slob dpon la me tog 'thor ba dang bcas te 'di'i rjes zlos mdzod/__bcom ldan bdag gis sogs/__slob dpon gyis kyang me tog gi phreng ba sngags su byas te spyi bor bzhag pas sngags kyi dngos grub brtan cing nus ldan du byin gyis brlabs pa'i mos pa mdzod/__bcom ldan 'di la sogs/__ral gri'i rjes gnang gi slad du/__hU~M las byung ba'i bdud thams cad 'joms par byed pa'i ral gri phyag g.yas su byin pa'i mos pa mdzod/__sangs rgyas kun gyi ral gri che/__/khams gsum pa yis phyag byas pa/__/las kyi ral gri mchog lta bu/__/bdud las rgyal bar bya phyir zungs/__/mngon spyod kyi rjes su gnang ba'i slad du ma rungs pa tshar gcod pa'i gri gug phyag g.yas su byin pa'i mos pa mdzod/__e ma ho gsod pa 'di ni bzang /__/gsod pa gsod pa ma yin te/__/dam tshig la sdang bsad pa yin/__/sems can gnod byed bsad par bya/__/dkon mchog gsum la gnod byed la/__/bzod pa bsgom par mi bya'o/__/dam tshig la sdang dgra chen po/__/ngo mthon khyod kyis bsad par byos/__/brtul zhugs kyi rjes gnang gi slad du/__bdud bzhi'i khrag gis gang ba'i thod pa phyag g.yon tu byin pa'i mos pa mdzod/__khams gsum kun gyi khrag chen po/__/ma rungs snying nas drongs byos la/__/khrag chen khyod kyis btung bar gyis/__/brtul zhugs mthar thug bla na med/__phyag mtshan gyi rjes gnang gi slad du/__rdo rje'i dbyug pa phyag g.yas dang ka pA la g.yon tu byin pa'i mos pa mdzod/__gshin rje gshed po'i phyag rgya 'di/__/phyi dang nang du yang dag gnas/__rdo rje'i dbyug pa ka pA la/__/dpa' bos yang dag bzung bar gyis/__/de nas mdun bskyed kyi dpal gshin rje gshed yab yum khyed rang rnams la/__dzaHhU~M ba~M hoH__gnyis su med par thim pa la slob dpon gyis me tog gi char 'bebs shing rab tu gnas pas brtan par byas pa'i mos pa mdzod/__su pra tiSh+Tha brjod/__me tog la sogs pa'i mchod pas kyang mchod pa'i mos pa mdzod/__oM badz+ra puSh+pe AHhU~M nas/__nai bi d+ye AHhU~M/__slar yang bkra shis pa'i tshigs su bcad pas kyang mnga' gsol ba'i mos pa mdzod/__phun sum tshogs pa sogs shis brjod ji ltar rigs pa bya/__des byin rlabs kyi dngos gzhi mtha' rten bcas legs par grub nas/__dam tshig khas blang sogs spyi ltar byas la slob ma rnams rang gnas su gtang /__gsum pa ni/__slob dpon gyis gtor mgron la mchod bstod/__nongs bshags/__gshegs gsol/__gnas gsum bsrung /__bsngo smon shis brjod spyi ltar bya'o/__/dpal ldan gshin rje mthar byed kyi/__/byin rlabs shin tu spros med pa'i/__/ye shes 'char ba'i rim pa 'dis/__/'gro kun lhan cig skyes 'grub shog__/ces pa'ang chos kyi rgyal po 'phags pa rin po che'i gsung rab dang 'brel bar byin rlabs bya tshul nyung gsal 'di'ang /__nye bar mkho ba'i yan lag tu bya bral ba 'jam dbyangs mkhyen brtse'i dbang pos sbyar ba sid+d+hi rastu//____//__!_